CELEX: 62007TN0455
Language: da
Date: 2007-12-14 00:00:00
Title: Sag T-455/07: Sag anlagt den 14. december 2007 — Centre d'Étude et de Valorisation des Algues mod Kommissionen

23.2.2008   
            
            
               DA
            
            
               Den Europæiske Unions Tidende
            
            
               C 51/46
            
         Sag anlagt den 14. december 2007 — Centre d'Étude et de Valorisation des Algues mod Kommissionen
   (Sag T-455/07)
   (2008/C 51/86)
   Processprog: fransk
   Parter
   
      Sagsøger: Centre d'Étude et de Valorisation des Algues SA (CEVA) (Pleubian, Frankrig) (ved avocat J.-M. Peyrical)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Principalt, det fastslås, at der foreligger en proceduremangel, og at der er sket en tilsidesættelse af kontradiktionsprincippet, hvorfor Kommissionens debetnota nr. 3240909271 af 4. oktober 2007 annulleres, og Kommissionen pålægges at tilbagebetale den pågældende debetnota til fordel for CEVA.
            
         
               —
            
            
               Subsidiært, det fastslås, at de fejl, der er indeholdt i revisionsrapporten RAIA, er ikke af en sådan grovhed, at artikel 3.5 i kontraktens bilag II er anvendelig, at Kommissionens debetnota nr. 3240909271 af 4. oktober 2007 annulleres for så vidt angår kravet om fuld tilbagebetaling af det til CEVA og indenfor rammerne af BIOPAL-kontrakten udbetalte beløb, og Kommissionen pålægges at tilbagebetale den pågældende debetnota til fordel for CEVA.
            
         
               —
            
            
               Mest subsidiært, Retten udpeger en sagkyndig, der skal have til opgave at: gentage CEVAs beregningsmetode vedrørende det tidsmæssige forbrug i relation til projekterne, anvende denne metode på BIOPAL-kontrakten og med hensyn til rigtigheden af de omkostninger, der fremgår af udgiftsoversigten, fastslå den procentvise forskel mellem det beløb, der er blevet forelagt Kommisionen, og som er fremkommet som følge af fejl i tidsregistreringen af det udførte arbejde, og det beløb, der vil følge af en anvendelse af CEVAs beregningsmetode, foretage en vurdering af, hvor meget arbejdstid, der er nødvendig, for at CEVAs mål kan realiseres indenfor rammerne af BIOPAL-kontrakten, og fastslå, om den pågældende for opfyldelsen af de nævnte mål fornødne effektive arbejdstid kan være lavere end 5 796,67 timer, som lagt til grund af CEVA.
            
         Søgsmålsgrunde og væsentligste argumenter
   Ved dette søgsmål påstår sagsøgeren annullation af den debetnota, i hvilken Kommisionen har forlangt samtlige de forskud, der er udbetalt til sagsøgeren inden for rammerne af BIOPAL-kontrakten, nr. QLK5-CT-2002-02431 vedrørende nøgleaktionen »Bæredygtig forvaltning af landbrug, fiskeri og skovbrug og integreret udvikling af landområder, herunder bjergområder«, der indgår i projektet »Livskvalitet og forvaltning af bioressourcer« (1), tilbagebetalt.
   Til støtte for sin påstand har sagsøgeren påberåbt sig et anbringende om, at Kommissionen har krænket princippet om retten til forsvar i stil med kontradiktionsprincippet, da tilbagebetalingskravet er støttet på opgørelser over tidsforbrug samt på OLAFs konklusion, hvilke forhold sagsøgeren ikke har haft kendskab til.
   Subsidiært har sagsøgeren anfægtet Kommissionens anvendelse af artikel 26 i kontraktens bilag II og Kommissionens vurdering af, at fakta i foreliggende tilfælde er omfattet af det krav om kvalificerede finansielle uregelmæssigheder, der giver mulighed for at kræve tilbagebetaling af samtlige forskud.
   
      (1)  Det Europæiske Fællesskabs femte rammeprogram for forskning, teknologisk udvikling og demonstration 1998-2002.